આ પહેલાં ભૂતકાળમાં અનેક લોકો ઇન્દિરા ગાંધી, સોનિયા ગાંધી અને જયલલિતાના જીવન પર આધારિત ફિલ્મ્સ બનાવવા માગતા હતા, પરંતુ એમાંથી એક પણ પ્રોજેક્ટ તૈયાર થઈ શક્યો નથી. થોડાં વર્ષ પહેલા ડિરેક્ટર જગમોહન મુન્દ્રા દ્વારા સોનિયા ગાંધીની બાયોપિકની જાહેરાત કરવામાં આવી હતી, પરંતુ કોંગ્રેસ પાર્ટીએ વાંધો ઉઠાવ્યો હોવાના કારણે એ પ્રોજેક્ટને પડતો મૂકવામાં આવ્યો હતો. હવે ઇન્દિરા ગાંધીની બાયોપિકની પણ ખૂબ રાહ જોવામાં આવી રહી છે. જેમાં વિદ્યા બાલન આ ભૂતપૂર્વ વડા પ્રધાનના રોલમાં જોવા મળી શકે છે. તેને આ રોલ ઓફર કરવામાં આવ્યો છે, પરંતુ તે ઇચ્છે છે કે, એના મેકર્સ પ્રોજેક્ટ શરૂ કરતાં પહેલાં જરૂરી તમામ પરમિશન્સ મેળવી લે. આ એક્ટ્રેસ કહે છે કે, ‘જ્યાં સુધી ઇન્દિરા ગાંધીની વાત છે તો મને ઓનસ્ક્રીન તેમનું પાત્ર ભજવવું ગમશે, પરંતુ તેમના પર ફિલ્મ બનાવવા માટે તમારે યોગ્ય પરમિશન્સ મેળવવી પડે.